’n Lekaanvulling in die wintermaande sal die boer op lang termyn help om geld te bespaar én om gesonder diere aan die einde van elke teeltyd te lewer.
Die smaaklikheid van die winterlek is ’n belangrike voordeel. Dit is noodsaaklik dat die vers en eerstekalfkoei die korrekte kondisie bereik. Dit sal verseker dat sy suksesvol gedek word. Sonder die korrekte kondisie en gewig is dit ’n regstreekse verlies van ’n kalf en die koste om die dier nog ’n jaar op die plaas te moet dra.
Nie net hou ’n lekaanvulling ekonomiese voordele vir die boer in nie, maar vanuit ’n voedingsoogpunt vind alle beeste in die wintermaande daarby baat. Foto: Gerrit Bezuidenhout